Suresh 77 Views bonus
బోనస్‌ ఇష్యూలతో ఇన్వెస్టర్లకు..
ముంబయి,ఆగస్టు 13: మార్కెట్లు ఆల్‌టైమ్‌ గరిష్టస్థాయినుంచి దిగజారాయి. ఎగువస్థాయిలో లాభాలస్వీకరణ. చైనాయుద్ధభయాలు, కొరియా ఉద్రిక్తతలు వంటి ధోరణులు అంతర్జాతీయ మార్కెట్లప్రతికూల సంకేతాలు, దేశీయంగా షెల్‌ కంపెనీలపై సెబీ చేపట్టినచర్యలు వంటివి అమ్మకాల ఒత్తిడిని పెంచుతున్నాయి. ఆల్‌టైమ్‌ గరిష్టస్థాయిలనుంచి నిఫ్టీ 400పాయింట్లమేర దిగిపోయింది. ఏడాదిప్రారంభంనుంచి మాత్రం మార్కెట్లు లాభాల్లో పరుగులుతస్తుండటంతో కొంత కరెక్షన్‌ అవసరమన్న వాదనకూడా వినప డుతోంది. మరోవైపు ఈఏడాది పలు ప్రభుత్వ రంగ కంపెనీలు అధ్భుతమైనపనితీరు చూపిం చాయి. కేంద్రం నుంచి లభిస్తున్నమద్దతుతో తొలిత్రైమాసికంలో సానుకూల ఆర్ధికఫలితాలు రాబట్టాయి. కొన్ని కంపెనీలు బోనస్‌ ఇష్యూలతో ఇన్వెస్టర్లనూ ఆకర్షిఇంచాయి. వరుసగా ప్రభుత్వ రంగ సంస్థలు బోనస్‌ ప్రకటిస్తుండటంతో ఈస్టాక్స్‌లో సానుకూల ధోరణులు మరింత పెరిగాయి. ఇప్పటికేమాంగనీస్‌ ఓర్‌ ఇండియా మోయిల్‌, భారత్‌ హెవి ఎలక్ట్రికల్స్‌, భారత్‌ ఎలక్ట్రానిక్స్‌, హిందూస్థాన్‌ పెట్రోలియం కార్పొరేషన్‌, గ్రామీణ విద్యుదీకరణ సంస్థలు బోనస్‌లుప్రకటించాయి. భెల్‌ తాజా బోర్డు సమా వేశంలో డైరెక్టర్లు 1:2 నిష్పత్తిలో బోనస్‌జారీకి సిఫారసుచేసారు. వీటికి వార్షిక సర్వసభ్య సమా వేశంలో ఆమోదం లభించాలి.
రెండురూపాయల ముఖవిలువకలిగిన ప్రతిరెండుషేర్లకు ఒకషేరు చొప్పున బోనస్‌షేర్లు జారీ అవుతాయి. భారత్‌ ఎలక్ట్రానిక్స్‌ లిమిటెడ్‌ ఇప్పటికే 1:10 నిష్పత్తిలో బోనస్‌ సిఫారసుచేసింది. రూ.1 ముఖవిలువ కలిగిన పదిషేర్లకు ఒకషేరును బోనస్‌గా ఇవ్వాలని డైరెక్టర్ల బోర్డు సిఫారసుచేసింది. ఈ ప్రతిపాదనకు వార్షిక సర్వసభ్య సమావేశంలో రిమోటింగ్‌ ఇవోటింగ్‌ బ్యాలెట్‌రూపంలో ఆమోదంలభించాల్సి ఉంటుంది. ఇక మోయిల్‌ అయితే ఏప్రిల్‌జూన్‌త్రైమాసికంలో రెట్టింపునకుపైగా లాభాలను ప్రకటించింది. మోయిల్‌ 1:1 నిష్పత్తిలో బోనస్‌ రికమండ్‌ చేసింది. రూ.10 ముఖవిలువకలిగిన ఒక్కో షేరుకు మరొకషేర్‌ను బోనస్‌రూపంలో జారీ చేస్తున్నారు. మోయిల్‌బోర్డు చేసిన ఈ ప్రతి పాదన వార్షిక సర్వసభ్యసమావేశంలో ఆమోదం పొందాల్సి ఉంది.
ఆయిల్‌మార్కెటింగ్‌ సంస్థ హెచ్‌పిసిఎల్‌ కూడా ఇప్పటికే బోనస్‌షేర్లు జారీ చేసింది. రూ.10 ముఖవిలువ కలిగిన ప్రతి రెండుషేర్లకు ఒకషేరుచొప్పున బోనస్‌షేరు జారీచేసింది. గ్రామీణ విద్యుదీకరణసంస్థ 2ః1 నిష్పత్తిలో బోనస్‌ ప్రకటించింది. రూ.10 ముఖ విలువకలిగిన ఓక్కోషేయికు ఒకషేరును జారీ చేసేటట్లు బోనస్‌కు ఇప్పటికే ఆమోదం లభిం చింది. ఈనెల 23వ తేదీ ఇందుకు రికార్డు తేదీగా నిర్ణయించారు. అలాగే ప్రైవేటురంగంలోని ఐటి సంస్థలు టిసిఎస్‌, ఇన్ఫోసిస్‌, విప్రో వంటి దిగ్గజాలు ఇప్పటికే షేర్ల బైబాక్‌నుప్రకటించాయి. తమ వద్ద ఉన్న నగదునిల్వలను వాటాదారులకు ఎంతోకొంత లాభం కలిగించేలక్ష్యంతో ఈ కంపె నీలు బైబాక్‌ నిర్వహించాయి.మొత్తం మీద భారత కార్పొరేట్‌రంగంలో అటు బోనస్‌షేర్లు, బైబాక్‌లతో ఇన్వెస్టర్లకు మరింత గేలం వేస్తున్నా యనడంలో సందేహంలేదు.